יחסי מקסיקו – קוריאה הדרומית

יחסי מקסיקו–קוריאה הדרומית הם היחסים הדו-צדדיים בין מקסיקו לבין קוריאה הדרומית. ישנם כ-15,000 קוריאנים ומקסיקנים ממוצא קוריאני החיים במקסיקו. שתי המדינות חברות ב-APEC, G-20, הארגון לשיתוף פעולה ולפיתוח כלכלי ובאו"ם.

 היסטוריה 
הקשר הראשון בין חצי האי של קוריאה ומקסיקו התקיים כאשר הגיעו ספרדי ומקסיקני מהישועים מספרד החדשה (מקסיקו של ימינו) הגיעו לקוריאה כדי להטיף לנצרות.Relaciones México-Corea (in Spanish) מאז המגעים הראשוניים כמעט ולא הקיים קשר ישיר נוסף בין שתי המדינות וכל קשר שהיה נוצר עם אוניות סחר קוריאניות שהגיעו למנילה (בירת הכתר הספרדי בפיליפינים) ועם סחורותיהם שהובלו על ידי גליאונים ספרדים למקסיקו של ימינו. בשנת 1905 הגיעה לדרום מקסיקו ספינה קוריאנית בשם אילפורד עם כ-1,033 מהגרים קוריאנים, אשר התיישבו בסופו של דבר במדינת יוקטן.

במהלך מלחמת קוריאה, בניגוד למספר מדינות אמריקה הלטינית, מקסיקו החליטה להישאר נייטרלית ולא לשלוח כוחות לחצי האי הקוריאני.El Batallón Colombia (in Spanish) ב-26 בינואר 1962, מקסיקו ודרום קוריאה כוננו רשמית יחסים דיפלומטיים. באותה שנה פתחה דרום קוריאה שגרירות במקסיקו סיטי.History of diplomatic relations between Mexico and South Korea (in Spanish) בתחילה ניהלה מקסיקו מערכות יחסים עם קוריאה הדרומית משגרירותה בטוקיו, יפן. במרץ 1968 הקדישה דרום קוריאה ביתן ידידות למקסיקו והציבה אותו בפארק צ'פולטה.Relaciones México-Corea (in Spanish) בשנת 1978 פתחה מקסיקו שגרירות בסיאול.

בשנת 1991 הפך נשיא דרום קוריאה, רו טה-וו לראש המדינה הקוריאנית הראשון שביקר במקסיקו ובאמריקה הלטינית. בשנת 1996 נשיא מקסיקו ארנסטו זדילו הדה ערך ביקור בדרום קוריאה. מאז נערכו מספר ביקורים רמי דרג בין שתי המדינות.

בשנת 2017 חגגו שתי המדינות 112 שנה מאז ההגירה הקוריאנית הראשונה למקסיקו ו-55 שנים של יחסים דיפלומטיים.Relaciones México-Corea (in Spanish)

 ביקורים רמי דרג 
שמאל|ממוזער|נשיא מקסיקו אנריקה פינה ניטו ונשיאת דרום קוריאה פאק גון-הייה במקסיקו סיטי, 2016.
ביקורים רשמיים מדרום קוריאה במקסיקו
 הנשיא נו טה-וו (1991).
 הנשיא קים יונג-סאם (1997).
 הנשיא קים דה-ג'ונג (2002).
 הנשיא רו מו-היון (2005).
 הנשיא לי מיונג-באק (2010, 2012).
 הנשיא פאק גון-הייה (2016).

ביקורים רשמיים ממקסיקו בדרום קוריאה
 הנשיא ארנסטו סדייו (1996).
 הנשיא ויסנטה פוקס (2001, 2005).
 הנשיא פליפה קלדרון (2010).

 הסכמים דו צדדיים 
שתי המדינות חתמו על מספר הסכמים דו צדדיים, כמו הסכם לשיתוף פעולה חינוכי ותרבותי (1966); הסכם לשיתוף פעולה כלכלי, מדעי וטכני (1989); הסכם תיירות ותקשורת (1999); הסכם למניעת מיסוי כפול (2000); הסכם לקידום והגנה הדדית על השקעות (2000); הסכם על טכנולוגיה וחדשנות (2016); הסכם על שיתוף פעולה באנרגיה נקייה (2016); הסכם למאבק בפשע מאורגן בינלאומי (2016); הסכם בנושא השכלה גבוהה, בריאות וביטחון סוציאלי (2016) והסכם בנושא קניין רוחני (2016).Relaciones México-Corea (in Spanish)México y Corea firman 17 acuerdos de cooperación (in Spanish)

 תיירות ותחבורה 
בשנת 2016 ביקרו במקסיקו 45,000 אזרחי דרום קוריאה לצורך תיירות. באותה תקופה, יותר מ-8,000 אזרחים מקסיקנים ביקרו בדרום קוריאה לצורך תיירות.Relaciones México-Corea (in Spanish) בשנת 2017 החלו טיסות ישירות בין מקסיקו לדרום קוריאה עם אארומקסיקו.Aeroméxico: Próximo destino: Seúl, Corea del Sur (in Spanish)

 יחסי סחר 
שמאל|ממוזער|שגרירות דרום קוריאה במקסיקו סיטי
בשנת 2012 מקסיקו ודרום קוריאה החלו במשא ומתן על הסכם סחר חופשי. בשנת 2018 הסתכם הסחר בין שתי המדינות ב-19.1 מיליארד דולר.Mexican Ministry of the Economy: South Korea (in Spanish)  הייצוא העיקרי של מקסיקו לדרום קוריאה כולל: מוצרים מבוססי דלק, מינרלים, פירות ים ואלכוהול (טקילה ובירה). הייצוא העיקרי של דרום קוריאה למקסיקו כולל: ציוד אלקטרוני הכולל טלפונים סלולריים וחלקי רכב.

דרום קוריאה היא שותפת הסחר השישית בגודלה של מקסיקו בעולם וההשקעה הישירה של דרום קוריאה במקסיקו בין השנים 1999–2015 הסתכמה ביותר משלושה מיליארד דולר.Economic Relations of Mexico and South Korea (in Spanish) באותה תקופה השקיעה מקסיקו בדרום קוריאה 200 מיליון דולר. יש 1,700 חברות דרום קוריאניות שמשקיעות במקסיקו. מספר חברות רב-לאומיות דרום קוריאניות פועלות במקסיקו כמו LG, יונדאי, קיה מוטורס, פוסקו, סמסונג ורבות אחרות. שתי חברות רב-לאומיות מקסיקניות פועלות בדרום קוריאה: גרופו פרומקס וקידזניה.Relaciones México-Corea (in Spanish)

 נציגויות דיפלומטיות 
 מקסיקו מחזיקה בקוריאה הדרומית שגרירות בסיאול וקונסוליה כללית בפוסאן.
 קוריאה הדרומית מחזיקה במקסיקו שגרירות במקסיקו סיטי ו-4 קונסוליות בגוודלחרה, מרידה, מונטריי וטיחואנה.

 קישורים חיצוניים 

 הערות שוליים 

קטגוריה:ערכים ללא קטגוריות פיזיות - יחסי חוץ